钦定古今图书集成/方舆汇编/边裔典/第070卷 > 后周
## 钦定古今图书集成/方舆汇编/边裔典/第070卷 > 后周

### 太祖广顺二年拜申师厚为西河节度至凉州奏荐将吏又立三州用其酋豪为刺史

按《五代史周太祖本纪》，不载。按《吐蕃传》：广顺二年，
嘉施遣人市马京师，因来请命帅。是时枢密使王峻
用事，峻故人申师厚者，少起盗贼，为兖州牙将，与峻
相友善。后峻贵，师厚敝衣蓬首，日候峻出，拜马前，诉
以饥寒，峻未有以发。而嘉施等来请帅，峻即建言：“凉
州深入夷狄，中国未尝命吏，请募率府率、供奉官能
往”者，月馀无应募者，乃奏起师厚为左卫将军，已而
拜西河节度使。师厚至凉州，奏荐押衙副使崔虎心、
“阳妃谷首领沈念般等及中国留人子孙王廷翰、温
崇乐、刘少英为将吏。”又自安国镇至凉州，立三州，以
控扼诸羌，用其酋豪为刺史。

### 世宗 年西河节度申师厚自凉州逃归

按《五代史周世宗本纪》不载。按《吐蕃传》：“凉州夷夏
杂处，师厚小人，不能抚有。至世宗时，师厚留其子而
逃归，凉州遂绝于中国，独瓜、沙二州，终五代常来。”